יאנה קלמן

יאנה קלמן (נולדה ב-18 במאי 1974) היא מלכת היופי של ישראל לשנת 1995.

ביוגרפיה
יאנה קלמן נולדה בסיביר שברוסיה הסובייטית דאז. היא אחות בהכשרתה. בגיל 18 עלתה לישראל יחד עם אביה והתקבלה לעבוד במחלקה האונקולוגית במרכז הרפואי תל אביב. בשנת 1995 זכתה בתחרות מלכת היופי של ישראל, לפני סגניתה מירי בוהדנה. עבדה כדוגמנית מסלול וצילום. הגישה תוכנית אקטואליה בשפה הרוסית בערוץ 33, היום עובדת כאחות חדר ניתוח.

בשנת 2006 עברה קלמן ניתוח להוצאת גידול ממוחה.

קלמן השתתפה בתוכנית הטלוויזיה הישרדות איי קמרינס שעלתה לשידור בפברואר 2011. היא הגיעה לשבט המאוחד והייתה המודחת ה-13 והמושבעת הרביעית.

קלמן נשואה לדור זילברג, עורך דין וד"ר לנוירוכירורגיה, בנו של הבמאי יואל זילברג, ולהם שתי בנות ובן, אחת הבנות היא השחקנית אלכס זילברג.

קישורים חיצוניים

 
שנות התשעים-מלכות היופי

דוגמניות ישראליות
דוגמנים ישראלים
מלכות היופי
משתתפות בתחרות מיס תבל 1995
אחיות ישראליות
אחים ישראלים
מתחרי הישרדות (ישראל)
משפחת זילברג
סגל המרכז הרפואי תל אביב ע"ש סוראסקי
עולות בשנות ה-1990
עולים בשנות ה-1990
ישראליות שנולדו ב-1974
ישראלים שנולדו ב-1974